เมื่อวานมีอะไรกับแฟน แต่ไม่ได้สวมถุงยางไม่ได้แตกเพราะผมรู้สึกจะแตกเลยพอก่อน กับมาแตกที่บ้าน แล้วให้แฟนกินยาคุมฉุกเฉิน1เม็ด พอรุ่งขึ้นผมมีไรกันอีก แต่สวมถุงยางนะครับไม่ได้แตก อยากจะรู้อะครับว่าต้องกินยาคุมอีกไหม แฟนผมจะท้องไหม ยาคุมที่ให้แฟนกินเป็นยาคุมฉุกเฉิน1เม็ด
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดดังนั้นกรณีนี้ที่เหมือนจะเป็นการหลั่งนอก ก็ยังเป็นข้อบ่งชี้การใช้ยาคุมฉุกเฉิน ซึ่งควรใช้ภายใน 72 ชั่วโมงหลัง หลังจากนั้นถ้ามีเพศสัมพันธ์แต่ใส่ถุงยางป้องกันเอาไว้ตลอด โอกาสตั้งครรภ์ขณะใส่ถุงยางมีน้อยมากๆ ไมจำเป็นต้องกินยาคุมฉุกเฉินเพิ่มไปอีกหลังการใช้ยาให้สังเกตรอบเดือน ซึ่งถ้าใช้ยาถูกต้อง ยาช่วยลดโอกาสตั้งครรภ์ลงได้ 80-90% สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป